Hlien po najedení
Dobrý deň chcela by som sa opýtať ci je normálne žepo najedení mam potrebu si odkaslat s mam hlieny akokeby v plucach. Vždy po najedení si proste musim odkašlať a potom to je uz ok. Je to normálne alebo to môže byt niečo vážnejšie? poprípade je niečo co by mi vedelo nato pomôcť? Ďakujem
Dobrý deň,
ďakujeme za Vašu otázku.
Kašeľ je reflex dýchacích ciest vznikajúci v prípade ich podráždenia, alebo je určený na odstraňovanie hlienov a prípadne aj nečistôt alebo cudzorodých telies z dýchacích ciest. Kašeľ vznikajúci po jedle je môže byť príznakom refluxu.  Jedná sa o poruchu trávenia, pri ktorej sa žalúdočné šťavy spätne dostávajú zo žalúdka do pažeráka. Najčastejšie sa prejavuje pálením záhy a pocitom ťažoby na hrudi. Môže sa pridružiť nevoľnosť, kyslý zápach z úst, pocit hrče v hrdle, sťažené prehĺtanie, či chronický kašeľ. Na krátkodobú liečbu refluxu je vhodný liek
Nolpaza
. Odporúčaná denná dávka je 1 tableta 1x denne, najlepšie ráno minimálne 30 minút pred jedlom. Ak po 2 týždňoch nepretržitej liečby nedôjde k ústupu príznakov, je potrebné lekárske vyšetrenie pre odhalenie príčiny kašľa. Taktiež ak sa po ukončení liečby vrátia príznaky, je potrebné lekárske vyšetrenie, pretože dlhodobá liečba refluxu musí byť pod lekárskym dohľadom.
Prajem skorú úľavu od ťažkostí.
S pozdravom
PharmDr. Veronika Kiabová